ΠΕΡΙΕΧΟΜΕΝΑ
ΔΙΑΤΑΓΜΑΤΑ
Τροποποίηση του εγκεκριμένου ρυμοτομικού
σχεδίου του Δήμου Θηβαίων (Ν. Βοιωτίας), στο
ΟΤ 534 και καθορισμός χρήσεων γης, όρων και
περιορισμών δόμησης.
ΑΠΟΦΑΣΕΙΣ
Τροποποίηση του εγκεκριμένου ρυμοτομικού
σχεδίου Ηγουμενίτσας του Δήμου Ηγουμενίτσας
στα Ο.Τ. Γ74 και Ο.Τ. Γ71.
ΔΙΑΤΑΓΜΑΤΑ
(1)
Τροποποίηση του εγκεκριμένου ρυμοτομικού
σχεδίου του Δήμου Θηβαίων (Ν. Βοιωτίας), στο
ΟΤ 534 και καθορισμός χρήσεων γης, όρων και
περιορισμών δόμησης.
Η ΠΡΟΕΔΡΟΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
Έχοντας υπόψη:
1. Τις διατάξεις των άρθρων 152 παρ. 1, 2 και 6, 154,
160 παρ. 1, 2 και 161 παρ. 1 του Κώδικα Βασικής Πολεοδομικής Νομοθεσίας (Κ.Β.Π.Ν.), που κυρώθηκε με το
άρθρο μόνο του από 14/27-7-1999 π.δ. (Δ΄ 580).
2. Τις διατάξεις της παρ. 1 του άρθρου 31 του ν. 4067/
2012 «Νέος Οικοδομικός Κανονισμός» (Α΄ 79), όπως ισχύουν μετά την αντικατάσταση τους με το άρθρο 62 παρ.
2 του ν. 4280/2014 (Α΄ 159).
3. Τις διατάξεις της παρ. 4α του άρθρου 29 του ν. 2831/
2000 «Τροποποίηση του ν. 1577/1985 (ΓΟΚ) και άλλες
πολεοδομικές διατάξεις» (Α΄ 140), όπως ισχύει μετά την
αντικατάσταση του με την παρ. 1 του άρθρου 3 του
ν. 4315/2014 (Α΄ 269).
4. Τις διατάξεις της παρ. 1 του άρθρου 28 του ν. 1337/
1983 «Επέκταση των πολεοδομικών σχεδίων, οικιστική
ανάπτυξη και σχετικές ρυθμίσεις» (Α΄ 33).
5. Τις διατάξεις των άρθρων 10 και 12 έως 14 του
ν.3028/2002 «Για την προστασία των Αρχαιοτήτων και
εν γένει της Πολιτιστικής Κληρονομιάς» (Α΄ 153).
6. Την υπ' αρ. 2/7-1-2021 κοινή απόφαση του Πρωθυπουργού και του Υπουργού Περιβάλλοντος και Ενέργειας
«Ανάθεση αρμοδιοτήτων στον Υφυπουργό Περιβάλλοντος και Ενέργειας Νικόλαο Ταγαρά» (Β΄ 45).
7. Το από 31-12-1982 π.δ. «Αναθεώρηση και επέκταση
του ρυμοτομικού σχεδίου Θηβών, επιβολή προκηπίων
και τροποποίηση των όρων και περιορισμών δόμησης
των οικοπέδων του» (Δ΄ 54/1983).
8. Την υπ' αρ. 1712/70133/13-6-2012 απόφαση της
Γενικής Γραμματέως Αποκεντρωμένης Διοίκησης Θεσσαλίας - Στερεάς Ελλάδας «Έγκριση Γενικού Πολεοδομι-
κού Σχεδίου (ΓΠΣ) Δημοτικής Ενότητας Θηβαίων, Δήμου
Θηβαίων» (ΑΑΠ 247/2012).
9. Την υπό στοιχεία ΥΠ.ΠΟ.Α./ΓΔΑΠΚ/ΔΙΠΚΑ/ΤΑΧ/Φ43/
119027/61413/8078/3882/2013 απόφαση του Υπουργού Πολιτισμού και Αθλητισμού (ΑΑΠ 340).
10. Το υπό στοιχεία  ΥΠ.ΠΟ.Α/ΓΔΑΠΚ/ΕΦΑΒΟΙΩ/333372/
239270/3203/16-7-201 8 έγγραφο της Εφορείας Αρχαιοτήτων Βοιωτίας.
11. Την υπ’ αρ. 60/2018 απόφαση του Δημοτικού Συμβουλίου Θηβαίων.
12. Την υπ' αρ. 5/19-7-2019 γνωμοδότηση του Συμβουλίου Πολεοδομικών Θεμάτων και Αμφισβητήσεων Περι-
φερειακής Ενότητας Βοιωτίας (ΣΥ.ΠΟ.Θ.Α. Π.Ε. Βοιωτίας).
13. Το υπό στοιχεία ΥΠΕΝ/ΔΑΟΚΑ/62501/1767/
30-6-2020 έγγραφο της Δ/νσης Αρχιτεκτονικής, Οικοδομικών Κανονισμών και Αδειοδοτήσεων του Υπουργείου
Περιβάλλοντος και Ενέργειας.
14. Το υπό στοιχεία ΥΠΠΟΑ/ΓΔΑΜΤΕ/ΥΝΕΜΤΕΑΑΣΕΚ/
614453/69388/11406/2-12-2 020 έγγραφο της Υπηρεσίας Νεωτέρων Μνημείων και Τεχνικών Έργων Αττικής,
Ανατολικής Στερεάς Ελλάδας και Κυκλάδων, του Υπουργείου Πολιτισμού και Αθλητισμού.
15. Το άρθρο 90 του Κώδικα νομοθεσίας για την Κυβέρνηση και τα κυβερνητικά όργανα (άρθρο πρώτο του
π.δ. 63/2005, Α΄98), όπως διατηρήθηκε σε ισχύ με την
παρ. 22 του άρθρου 119 του ν. 4622/2019 (Α΄ 133) και
το γεγονός ότι από τις κανονιστικές διατάξεις του παρόντος διατάγματος δεν προκαλείται δαπάνη σε βάρος
του κρατικού προϋπολογισμού και του προϋπολογισμού
του οικείου ΟΤΑ.
16. Την υπ’ αρ. 25/2021 γνωμοδότηση του Συμβουλίου
της Επικρατείας, με πρόταση της Υπουργού Πολιτισμού
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
21 Μαΐου 2021
ΤΕΥΧΟΣ  ΤΕΤΑΡΤΟ
Αρ. Φύλλου 280
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 280/21.05.2021
και Αθλητισμού και του Υφυπουργού Περιβάλλοντος και
Ενέργειας, αποφασίζουμε:
Άρθρο 1
Εγκρίνεται η τροποποίηση του εγκεκριμένου ρυμοτομικού σχεδίου του Δήμου Θηβαίων (Ν. Βοιωτίας) και
ειδικότερα :
α) με την ένταξη στο σχέδιο πόλεως της υφιστάμενης
υπό στοιχεία Α0, Α1, Α2, A3, Α4, Α5, Α6, Α7, Α8, Α9, Α10,
A11, Α0 οδού εντός του ΟΤ 534 και τη μετατροπή της
σε πεζόδρομο και
β) τη δημιουργία του νέου ΟΤ 534α,
όπως αποτυπώνεται στο σχετικό πρωτότυπο διάγραμμα σε κλίμακα 1:500, που θεωρήθηκε από τον Προϊστά-
μενο της Διεύθυνσης Τοπογραφικών Εφαρμογών του
Υπουργείου Περιβάλλοντος και Ενέργειας, με την υπ’ αρ.
24596/2021 πράξη του και αντίτυπο του σε φωτοσμίκρυνση δημοσιεύεται με το παρόν διάταγμα.
Άρθρο 2
Στον κατά το προηγούμενο άρθρο καθοριζόμενο
οικοδομήσιμο χώρο (ΟΤ 534α) ισχύουν οι χρήσεις γης,
οι όροι και περιορισμοί δόμησης, όπως καθορίστηκαν από το από 31-12-1982 π.δ. (Δ΄ 54) και την υπ'αρ.
1712/70133/13-6-2012 απόφαση της Γενικής Γραμματέως Αποκεντρωμένης Διοίκησης Θεσσαλίας - Στερεάς
Ελλάδας (ΑΑΠ 247/2012).
Άρθρο 3
Η ισχύς του παρόντος διατάγματος αρχίζει από τη δημοσίευσή του στην Εφημερίδα της Κυβέρνησης.
Στον Υπουργό Περιβάλλοντος και Ενέργειας αναθέτουμε τη δημοσίευση και εκτέλεση του παρόντος δια-
τάγματος.
Αθήνα, 27 Απριλίου 2021
H Πρόεδρος της Δημοκρατίας
ΚΑΤΕΡΙΝΑ ΣΑΚΕΛΛΑΡΟΠΟΥΛΟΥ
Οι Υπουργοί
Υφυπουργός
Περιβάλλοντος και Ενέργειας
Πολιτισμού και Αθλητισμού
ΝΙΚΟΛΑΟΣ ΤΑΓΑΡΑΣ
ΣΤΥΛΙΑΝΗ ΜΕΝΔΩΝΗ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 280/21.05.2021
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 280/21.05.2021
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 280/21.05.2021
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 280/21.05.2021
ΑΠΟΦΑΣΕΙΣ
Αριθμ. 61113/1304
(2)
Τροποποίηση του εγκεκριμένου ρυμοτομικού
σχεδίου Ηγουμενίτσας του Δήμου Ηγουμενίτσας
στα Ο.Τ. Γ74 και Ο.Τ. Γ71.
Ο ΠΕΡΙΦΕΡΕΙΑΡΧΗΣ ΗΠΕΙΡΟΥ
Έχοντας υπόψη:
1. Τις διατάξεις των παρ. 1, 2, 6 και 10 του άρθρου 152,
του άρθρου 154, του άρθρου 160, της παρ. 1 του άρθρου
161 του Κώδικα Βασικής Πολεοδομικής Νομοθεσίας
που κυρώθηκε με το άρθρο μόνο του από 14-7-1999
π.δ. (Δ΄ 580).
2. Τις διατάξεις του άρθρου 31 του ν. 4067/2012 «Νέος
Οικοδομικός Κανονισμός» (Α΄ 79).
3. Τις διατάξεις των άρθρων 30 και 31 του ν. 4030/2011
«Νέος τρόπος έκδοσης αδειών δόμησης, ελέγχου κατασκευών και λοιπές διατάξεις» (Α΄ 249).
4. Τις διατάξεις του ν. 3852/2010 για τη «Νέα Αρχιτεκτονική της Αυτοδιοίκησης και της Αποκεντρωμένης Διοίκη-
σης - Πρόγραμμα Καλλικράτης» (Α΄ 87) και συγκεκριμένα
το στοιχείο 39 της παρ. ΣΤ΄ του άρθρου 186 αυτού.
5. Το π.δ. 140/2010 «Οργανισμός της Περιφέρειας
Ηπείρου» (Α΄ 233).
6. Το από 23-3-1948 β.δ. περί έγκρισης Σχεδίου Πόλεως
Ηγουμενίτσας (Α΄ 90) όπως αναθεωρήθηκε με το από
17-10-1953 π.δ. (Α΄ 307) και τροποποιήθηκε με το από
15-6-1964 π.δ. (Δ΄ 115).
7. Την υπ' αρ. 2707/12-8-1993 απόφαση Νομάρχη Θεσπρωτίας (Δ΄ 1040) αναθεωρήθηκε η πολεοδομική μελέ-
τη Ηγουμενίτσας, η οποία τροποποιήθηκε με την υπ' αρ.
445/5-2-2002 απόφαση Νομάρχη Θεσπρωτίας (Δ΄ 146).
8. Με την υπ' αρ. 2701/12-8-1997 απόφαση Νομάρχη
Θεσπρωτίας «περί της έγκρισης πινακίδων σε κλίμακα
1:500 εφαρμογής σχεδίου παλιάς πόλης Ηγουμενίτσας...»
(Δ΄ 779).
9. Την υπ' αρ. 73578/4964/2010 απόφαση Γ.Γ. Περιφέρειας Ηπείρου (ΑΑΠ΄ 575) εγκρίθηκε το Γ.Π.Σ. του Δή-
μου Ηγουμενίτσας όπως τροποποιήθηκε με την υπ΄αρ.
157378/2020 απόφαση Συντονιστή Αποκεντρωμένης
Διοίκησης Ηπείρου - Δυτικής Μακεδονίας (ΑΑΠ 136).
10. Την υπ' αρ. 31/2020 απόφαση Δημοτικού Συμβουλίου Δήμου Ηγουμενίτσας, με την οποία ομόφωνα γνω-
μοδοτεί υπέρ της τροποποίησης.
11. Την από 2-4-2021 θετική εισήγηση της Δ/νσης
Περιβάλλοντος και Χωρικού Σχεδιασμού Περιφέρειας
Ηπείρου προς το ΣΥΠΟΘΑ Π.Ε. Θεσπρωτίας.
12. Το πρακτικό της 2ης συνεδρίασης/28-4-2021 του
ΣΥΠΟΘΑ Π.Ε. Θεσπρωτίας (θέμα 1ο) σύμφωνα με το
οποίο γνωμοδοτεί ομόφωνα υπέρ της τροποποίησης.
13. Το γεγονός ότι η ως άνω τροποποίηση έχει σημειακό - εντοπισμένο χαρακτήρα, δεν μειώνει τους κοινό-
χρηστους και κοινωφελείς χώρους και δεν εμπίπτει σε
ζώνη πεντακοσίων μέτρων από την ακτή, σε παραδοσιακό οικισμό, σε τοπίο ιδιαιτέρου φυσικού κάλλους, σε
αρχαιολογικό χώρο, σε δάση και δασικές εκτάσεις και
σε περιοχές προστατευόμενες βάσει διεθνών συνθηκών
ή βάσει των άρθρων 18 και 19 του ν. 1650/1986 (Α΄ 160),
όπως ισχύει, αποφασίζουμε:
Την τροποποίηση του εγκεκριμένου ρυμοτομικού σχεδίου Ηγουμενίτσας του Δήμου Ηγουμενίτσας στα Ο.Τ.
Γ74 και Ο.Τ. Γ71 με την μετατόπιση των οικοδομικών και
ρυμοτομικών γραμμών, όπως φαίνεται στο θεωρημένο
αρμοδίως συνημμένο σχέδιο κλίμακας 1:500 που συνοδεύει την παρούσα.
Με τις κανονιστικές διατάξεις της απόφασης αυτής
δεν προκαλείται δαπάνη σε βάρος του Δημοσίου ή του
οικείου Ο.Τ.Α.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 280/21.05.2021
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 280/21.05.2021
Η απόφαση αυτή να δημοσιευθεί στην Εφημερίδα της Κυβερνήσεως.
Ιωάννινα, 11 Μαΐου 2021
Ο Περιφερειάρχης
ΑΛΕΞΑΝΔΡΟΣ ΚΑΧΡΙΜΑΝΗΣ

[Source: 20210400280.pdf | Tokens: 7769]